บาทเปิด 32.42/43 ทรงตัว
เงินบาทเปิด 32.42/43 ทรงตัวจากวานนี้ รอตัวเลขจ้างงานนอกภาคเกษตรสหรัฐ
6 มี.ค. 2558

เงินบาทเปิด 32.42/43 ทรงตัวจากวานนี้ รอตัวเลขจ้างงานนอกภาคเกษตรสหรัฐ
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 32.42/43 บาท/ดอลลาร์ ทรงตัวจากเย็นวานนี้ หลังผลการประชุมธนาคารกลางยุโรป (ECB) มีมติจะเริ่มต้นโครงการซื้อพันธบัตรตามมาตรการผ่อนคลายเชิงปริมาณ (QE) เพื่อกระตุ้นเศรษฐกิจยูโรโซน
"นักลงทุนมองยูโรโซนค่อนข้างแย่จากประเด็นการใช้มาตรการผ่อนคลายทางการเงิน หรือ QE เป็นหลัก"อย่างไรก็ตาม นักลงทุนยังจับตาดูตัวเลขจ้างงานนอกภาคการเกษตรเดือน ก.พ.ของสหรัฐที่จะประกาศในคืนนี้ จากที่ก่อนหน้านี้ตัวเลขจำนวนผู้ขอรับสวัสดิการว่างงานที่ประกาศออกมาเพิ่มสูงขึ้นสะท้อนว่าตลาดแรงงานสหรัฐชะลอตัวลง
นักบริหารเงินประเมินกรอบการเคลื่อนไหวของเงินบาทในวันนี้ไว้ระหว่าง 32.40-32.50 บาท/ดอลลาร์